钦定古今图书集成/明伦汇编/闺媛典/第124卷 > 马国凤妻张氏
## 钦定古今图书集成/明伦汇编/闺媛典/第124卷 > 马国凤妻张氏

按《上蔡县志》：张氏，马国凤妻。年十五适马，生子延儿，
方三岁，凤病笃，其母问及后事，但曰：“吾妻虽幼能守，
勿强夺其志。”凤死，有黄姓者议逼为妾，张誓以死守。
不五载，翁姑俱逝，家业萧条，母子茕茕相依，食草树
皮，服纸袄。历兵荒饥饿，至死不变。族人马骖良时为
周济活之，教其子成立，年七十馀终。